1928 ஆம் ஆண்டில், முகம்மது அலி இந்திய ஆட்சிப்பணியில் சேர்ந்தார், முதலில் தணிக்கை மற்றும் கணக்கு சேவையில் கணக்காளராக பணிபுரிந்தார், மேலும் பகவல்பூர் மாநிலத்தை தணிக்கை செய்ய நியமிக்கப்பட்டார் . 1936 ஆம் ஆண்டில், முகம்மது அலி இந்திய நிதியமைச்சர் ஜேம்ஸ் கிரிக்கின் தனிச்செயலாளராக மாற்றப்பட்டார், பின்னர் 1945 இல் கிரிக் போர் செயலாளராக நியமிக்கப்பட்டபோது இவரை முதல் இந்திய நிதி ஆலோசகராக நியமித்தார். 1946-47 ஆம் ஆண்டில், லார்ட் மவுண்ட்பேட்டன் தலைமையிலான இந்தியப் பிரிவு அமைப்பின் இரண்டு செயலாளர்களில் ஒருவராக பணியாற்ற முகம்மது அலி தேர்ந்தெடுக்கப்பட்டார், பின்னர் நிதி அமைச்சகத்தில் நிதி செயலாளராக நியமிக்கப்பட்டார். பிரிவினை குறித்த இந்த பிரச்சினையில், முகம்மது அலி எச்.எம். படேல் மற்றும் வால்டர் கிறிஸ்டிர் ஆகியோருடன் இணைந்து பிரிவினையின் "நிர்வாக விளைவுகள்" என்ற தலைப்பில் ஒரு ஆவணத்தை தயாரித்தார்.

1947 இல் இந்தியா பிரிக்கப்பட்ட நேரத்தில், இந்தியாவின் மூத்த ஆட்சிப்பணி அதிகாரிகளில் ஒருவரான முகம்மது அலி, 1947 ஆகஸ்ட் 15 அன்று பாக்கித்தானைத் தேர்வு செய்தார்.

1947 இல் பாக்கித்தான் நிறுவப்பட்ட பின்னர், விக்டர் டர்னருடன் இணைந்து நிதி அமைச்சர் சர் குலாம் முகம்மதுவின் கீழ் நிதிச் செயலாளராக முகம்மது அலி மாற்றப்பட்டார், ஆனால் இந்த நியமனம் அமைச்சரவை மறுசீரமைப்பு காரணமாக 1948 வரை நீடித்தது. அவர் நிறுவனப் பிரிவில் கூட்டாட்சி செயலாளராக நியமிக்கப்பட்டார், மேலும் மத்திய உயர்ப் ஆட்சிப் பணிகளின் அதிகாரத்துவத்தை அமைப்பதிலும், 1951 ஆம் ஆண்டில் நிதியமைச்சர் சர் குலாம் முகம்மது முன்வைத்த நாட்டின் முதல் கூட்டாட்சி வரவு செலவுத் திட்டத்தை தயாரிப்பதிலும் பெரிதும் உதவினார்.

பாக்கித்தான் பிரதமர்
சுயசரிதை
ஆட்சிப் பணி
இறப்பு